**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

Για τη συμπλήρωση της Αίτησης συμμετοχής στη Σχολή Προπονητών ΧΙΟΝΟΔΡΟΜΙΑΣ Γ ́ Κατηγορίας στη Θεσσαλονίκη:

1. Η αίτηση κατατίθεται ή αποστέλλεται συμπληρωμένη, με όλα τα απαραίτητα δικαιολογητικά, συνημμένα, στη Γενική Γραμματεία Αθλητισμού (γραφείο 106), στην παρακάτω Ταχυδρομική διεύθυνση:

 **ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ**

 Ανδρέα Παπανδρέου 37

 Τ.Κ. 15180 ΜΑΡΟΥΣΙ

 (Κτήριο Υπουργείου Παιδείας, Έρευνας και Θρησκευμάτων)

2.Η προθεσμία υποβολής των αιτήσεων των υποψηφίων σπουδαστών είναι αποκλειστικά το διάστημα από **1/2/2019** έως και **28/ 2 /2019**. Η αίτηση και τα επισυναπτόμενα δικαιολογητικά κατατίθεται εντός της συγκεκριμένης προθεσμίας.

3.Οι πτυχιούχοι ΑΕΙ δεν υποχρεούνται να παρακολουθήσουν όσα μαθήματα περιλαμβάνονται στο αναλυτικό πρόγραμμα σπουδών των Σχολών τους. Αυτό αποδεικνύεται από την αναλυτική βαθμολογία του οικείου ιδρύματος.

4.Οι υποψήφιοι πρέπει να έχουν συμπληρώσει ή να συμπληρώνουν το 21ο έτος της ηλικίας τους έως την 31η ∆εκεμβρίου 2018.

5. Ως περίοδος έναρξης των θεωρητικών μαθημάτων της Σχολής ορίζεται ενδεικτικά το δεύτερο δεκαπενθήμερο του Μαΐου του 2019. Σχετικές ανακοινώσεις αναφορικά με το Πρόγραμμα Σπουδών, τις ημερομηνίες, τις ώρες και τον τόπο διεξαγωγής των μαθημάτων θα αναρτηθούν στους ιστότοπους της Γενικής Γραμματείας Αθλητισμού ([www.gga.gov.gr](http://www.gga.gov.gr) στην ενότητα ΠΡΟΠΟΝΗΤΕΣ ΣΧΟΛΕΣ), της Ελληνικής Ομοσπονδίας Χειμερινών Αθλημάτων (info@eox.gr και [www.eox.gr](http://www.eox.gr)) καθώς επίσης και της Πανελλήνιας Ένωσης Δασκάλων Προπονητών Χιονοδρομίας ([www.ski-instructors.gr](http://www.ski-instructors.gr) και info@ski-instructors.gr)

6.Για τη βεβαίωση αθλητικής εμπειρίας, παρακαλούμε να απευθυνθείτε στην Ελληνική Ομοσπονδία Χειμερινών Αθλημάτων. Η βεβαίωση, η οποία θα συνοδεύεται από τα αντίστοιχα φύλλα αγώνων, χορηγείται μόνο από την οικεία Ομοσπονδία.

7. Η Ιατρική Βεβαίωση υγείας και αρτιμέλειας χορηγείται από Ιδιώτη Ιατρό Παθολόγο ή Γενικής Ιατρικής ή από ∆ημόσιο Νοσοκομείο. Στην ως άνω βεβαίωση αναγράφεται υποχρεωτικά η ημερομηνία έκδοσής της (να συμπληρώνεται το σχετικό υπόδειγμα Ιατρικής Βεβαίωσης).